REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/543-15

16. децембар 2015. godine

B e o g r a d

**Z A P I S N I K**

**54. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 14. ДЕЦЕMBRA 2015. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Велинкa Тошић, Тања Томашевић Дамњановић, Dragan Paunović, Balint Pastor, Mirjana Andrić, Miletić Mihajlović, Meho Omerović, Biljana Savović, Neđo Jovanović i Živan Đurišić.

Sednici nisu prisustvovali: Aleksandar Martinović, Biljana Ilić Stošić, Olgica Batić, Vladimir Đukanović, Balša Božović i Jovan Marković, članovi Odbora, niti njihovi zamenici.

Sednici su prisustvovali i: Zoran Balinovac, pomoćnik ministra, Nela Kubуrović, pomoćnik ministra i Jelena Deretić, samostalni savetnik.

Predsednik Odbora je konstatovao da su ispunjeni uslovi za rad i odlučivanje, nakon čega je predložio, a članovi Odbora **jednoglasno**  utvrdili sledeći

D n e v n i r e d :

1. Разматрање Предлога закона о извршењу и обезбеђењу, који је поднела Влада (број 011-2851/15 од 3. новембра 2015. године), у начелу;
2. Разматрање Предлога закона о изменама и допунама Закона о јавном бележништву, који је поднела Влада (број 011-3042/15 од 19. новембра 2015. године), у начелу;
3. Разматрање Предлога закона о изменама и допунама Закона о уређењу судова, који је поднела Влада (број 7-2850/15 од 3. новембра 2015. године), у начелу;
4. Разматрање Предлога закона о допуни Закона о судијама, који је поднела Влада (број 7-2969/15 од 13. новембра 2015. године), у начелу;
5. Разматрање Предлога закона о допунама Закона о јавном тужилаштву, који је поднела Влада (број 7-2970/15 од 13. новембра 2015. године), у начелу;
6. Разматрање Предлога закона о изменама и допунама Закона о Високом савету судства, који је поднела Влада (број 7-3329/15 од 11. децембра 2015. године), у начелу;
7. Разматрање Предлога закона о изменама и допунама Закона о Државном већу тужилаца, који је поднела Влада (број 7-3328/15 од 11. децембра 2015. године), у начелу;
8. Разматрање Предлога закона о изменама и допунама Закона о Правосудној академији, који је поднела Влада (број 011-2968/15 од 13. новембра 2015. године), у начелу;
9. Разматрање Предлога закона о изменама и допунама Закона о судским таксама, који је поднела Влада (број 434-2972/15 од 13. новембра 2015. године), у начелу;
10. Разматрање Предлога закона о потврђивању Споразума између Владе Републике Србије и Владе Републике Пољске о узајамној заштити тајних података, који је поднела Влада (број 011-2055/15 од 14. августа 2015. године), у начелу;
11. Разно.

Пре преласка на рад по тачкама утврђеног дневног реда, чланови Одбора су већином гласова **усвојили** Записник са 53. седнице Одбора за правосуђе, државну управу и локалну самоуправу, одржане 8. децембра 2015. године.

Председавајући је предложио, а чланови Одбора су **једногласно прихватили** да се на седници води обједињна расправа о свим тачкама утврђеног Дневног реда.

**ОБЈЕДИЊЕНА РАСПРАВА**

**Петар Петровић** је изнео став да је један од најзначајнијих закана из сета закона о којима се води обједињена расправа, Предлог закона о извршењу и обезбеђењу, који је Влада поднела Народној скупштини 3. новембра 2015. године и реч дао Зорану Балиновцу, помоћнику министара правде.

**Зоран Балиновац** је укратко образложио најважније разлоге за доношење новог Закона о извршењу и обезбеђењу и као посебно значајно указао на враћање права на жалбу у рестриктивном облику, тако да се жалба у извршном поступку може изјавити само против пет решења, док је у поступку обезбеђења то могуће учинити само против два решења, док су остала правна сретства приговори.

Истакао је да су наведеним предлогом закона сви поменути правни лекови веома детаљно нормирани, како би се избегла поновна појава правне несигурности и сукоба надлежности између судова и извршитеља.

Нагласио је да се Предлогом закона о извршењу и обезбеђењу проширује надлежност извршитеља, који се новим законом називају јавни извршитељи, при чему је посебан нагласак стављен на јавност њиховог рада у јавном интересу и то не само у интересу извршног повериоца, који их бира, већ посебно у интересу извршног дужника.

Рекао је да је детаљно регулисан ванпроцесни надзор над радом јавних извршитеља, што значи да се посебна пажња посвећује провери законитости рада јавних извршитеља након спроведеног поступка извршења.

Председавајући је реч дао **Нели Кубуровић** која је укратко образложила разлоге за доношење Закона о изменама и допунама Закона о јавном бележништву.

Истакла је да је овим предлогом законом редефинисан организационо-технички аспект јавно-бележничке службе, надзор над обављањем делатности и дисциплинске одговорности, што је било кључно за побољшање квалитета рада носилаца ове релативно нове правосудне професије.

Нагласила је да су након једногодишње примене Закона о јавном бележништву, уочене одређене непрецизности и противречности у његовим одредбама, али и правне празнине.

Рекла је да се појавила потреба за кориговањем одређених норми ради јасније нормативне технике и избегавања недоумица у тумачењу, отклањања противречности и попуњавања празнина.

Указала је да је најзначајнија измена која се уводи овим предлогом зкона нормирање дисциплинске одговорности јавних бележника и регулисање правила дисциплинског поступка којима се већа овлашћења у надзору над радом јавних бележника дају Министарству правде.

Такође, рекла је да се поједине измене односе на начин састављања јавнобележничког записника и то на захтев самих јавних бележника, а ради усклађивања са Законом о привредним друштвима.

Истакла је да се поједине одредбе овог предлога закона односе на регулисање начина полагања јавнобележничког испита и организације рада јавнобележничких канцеларија, како би се поједноставиле процедуре при запошљавању јавнобележничких приправника.

Након уводних излагања, председавајући је отворио расправу у вези са обједињеним тачкама дневног реда у којој су учествовали: Неђо Јовановић, Петар Петровић и Зоран Балиновац.

**Неђо Јовановић** је рекао да подржава предлоге закона који су на дневном реду с обзиром да садрже квалитетнија решења у односу на важеће законе и своје излагање у највећој мери усмерио на Предлог закона о извршењу и обезбеђењу.

Изнео је став да враћање жалбе у поступак извршења доприноси већем степену правне сигурности, а странкама омогућава да своја права остваре кроз два правна лека: приговор и жалбу, која јесте рестриктивно постављена.

Указао је на евентуалну потребу за изменом рокова који су у предлогу закона предвиђени за поступање по жалби, истакавши да су они кратки, с обзиром на велики број предмета у раду, у бројним судовима, због чега долази до њиховог отежаног рада, нарочито када су у питању поступци извршења.

**Петар Петровић** је подржао предлоге закона о којима се води расправа и посебно је указао на значај Предлога закона о извршењу и обезбеђењу, којим ће ова област бити квалитетније уређена.

**Зоран Балиновац** се захвалио члановима Одбора на учешћу у расправи и још једном указао на субјективне и објективне разлоге који утичу на евидентну спорост у раду судова.

Појаснио је инструктивну природу рокова који су предвиђени за поступање по жалбама, истичући да њихово прекорачење не повлачи ни материјалну ни дисциплинску одговорност судија, те да не постоји потреба за амандманском интервенцијом како би се ови рокови продужили.

Председавајући је закључио дискусију у вези са овом тачком Дневног реда и предложио да Одбор за правосуђе, државну управу и локалну самоуправу предложи Народној скупштини да прихвати наведене предлоге закона у начелу.

Чланови Одбора за правосуђе, државну управу и локалну самоуправу су **једногласно** odlučili da predlože Narodnoj skupštini da prihvati:

-Предлог закона о извршењу и обезбеђењу, који је поднела Влада (број 011-2851/15 од 3. новембра 2015. године), у начелу;

-Предлог закона о изменама и допунама Закона о јавном бележништву, који је поднела Влада (број 011-3042/15 од 19. новембра 2015. године), у начелу;

-Предлог закона о изменама и допунама Закона о уређењу судова, који је поднела Влада (број 7-2850/15 од 3. новембра 2015. године), у начелу;

-Предлог закона о допуни Закона о судијама, који је поднела Влада (број 7-2969/15 од 13. новембра 2015. године), у начелу;

-Предлог закона о допунама Закона о јавном тужилаштву, који је поднела Влада (број 7-2970/15 од 13. новембра 2015. године), у начелу;

-Предлог закона о изменама и допунама Закона о Високом савету судства, који је поднела Влада (број 7-3329/15 од 11. децембра 2015. године), у начелу;

-Предлог закона о изменама и допунама Закона о Државном већу тужилаца, који је поднела Влада (број 7-3328/15 од 11. децембра 2015. године), у начелу;

-Предлог закона о изменама и допунама Закона о Правосудној академији, који је поднела Влада (број 011-2968/15 од 13. новембра 2015. године), у начелу;

-Предлог закона о изменама и допунама Закона о судским таксама, који је поднела Влада (број 434-2972/15 од 13. новембра 2015. године), у начелу;

-Предлог закона о потврђивању Споразума између Владе Републике Србије и Владе Републике Пољске о узајамној заштити тајних података, који је поднела Влада (број 011-2055/15 од 14. августа 2015. године), у начелу.

Za izvestioca Odbora na sednici Narodne skupštine određen je Petar Petrović, predsednik Odbora.

Rasprava pod tačkom Razno nije otvarana.

Седница је завршена у 9,50 часова.

СЕКРЕТАР ОДБОРА ПРЕДСЕДНИК ОДБОРА

Сања Пецељ Петар Петровић